MT
C 257/14
Il-Ġurnal Uffiċjali tal-Unjoni Ewropea
4.7.2022
Digriet tal-Qorti tal-Ġustizzja (It-Tmien Awla) tas-17 ta’ Mejju 2022 (talba għal deċiżjoni preliminari tas-Supremo Tribunal Administrativo – Il-Portugall) – Estaleiros Navais de Peniche SA vs Município de Aveiro, Navaltagus – Reparação e Construção Naval SA, Navalrocha – Sociedade de Construção e Reparações Navais SA (Kawża C-787/21) (1) (Rinviju għal deċiżjoni preliminari – Artikolu 99 tar-Regoli tal-Proċedura tal-Qorti tal-Ġustizzja – proċeduri ta’ reviżjoni għall-għoti ta’ kuntratti ta’ provvista pubblika u xogħlijiet pubbliċi – Direttiva 89/665/KEE – Artikolu 1(3) – Interess ġuridiku – Aċċess għal proċeduri ta’ reviżjoni – Offerent eskluż b’deċiżjoni tal-awtorità kontraenti li saret finali, minħabba li ma kkontestax ir-raġunijiet kollha għaċ-ċaħda tal-offerta tiegħu – Assenza ta’ interess ġuridiku) (2022/C 257/19) Lingwa tal-kawża: il-Portugiż Qorti tar-rinviju Supremo Tribunal Administrativo
Partijiet fil-kawża prinċipali Rikorrent: Estaleiros Navais de Peniche SA Konvenuti: Município de Aveiro, Navaltagus – Reparação e Construção Naval SA, Navalrocha – Sociedade de Construção e Reparações Navais SA
Dispożittiv l-Artikolu 1(3) tad-Direttiva tal-Kunsill 89/665/KEE tal-21 ta’ Diċembru 1989 dwar il-koordinazzjoni tal-liġijiet, ir-regolamenti u d-dispożizzjonijiet amministrattivi rigward l-applikazzjoni tal-proċeduri ta’ reviżjoni għall-għoti ta’ kuntratti ta’ provvista pubblika u xogħlijiet pubbliċi, kif emendata bid-Direttiva 2007/66/KE tal-Parlament Ewropew u tal-Kunsill tal-11 ta’ Diċembru 2007, għandha tiġi interpretata fis-sens li tipprekludi lil offerent li jkun ġie eskluż minn proċedura ta’ għoti ta’ kuntratt pubbliku permezz ta’ deċiżjoni tal-awtorità kontraenti li saret finali milli jkun jista’ jikkontesta d-deċiżjoni tal-għoti ta’ dan is-suq.
F’dan ir-rigward, huwa irrilevanti li l-offerent telliefa jsostni li jista’ possibbilment jingħata l-kuntratt fil-każ li, wara l-annullament ta’ din id-deċiżjoni, l-awtorità kontraenti tiddeċiedi li tniedi proċedura ġdida ta’ attribuzzjoni.
(1)
Data tal-preżentata: 16.12.2021
Talba għal deċiżjoni preliminari mressqa mill-Consiglio di Stato (l-Italja) fid-29 ta’ Settembru 2020 – Fastweb SpA et vs Autorità per le Garanzie nelle Comunicazioni (Kawża C-468/20) (2022/C 257/20) Lingwa tal-kawża: it-Taljan Qorti tar-rinviju Consiglio di Stato
Partijiet fil-kawża prinċipali Rikorrenti: Fastweb SpA, Tim SpA, Vodafone Italia SpA, Wind Tre SpA Konvenut: Autorità per le Garanzie nelle Comunicazioni